En mand er torsdag eftermiddag klokken 12.30 kørt galt i Frederikshavn. Han kom kørende ved Nordstrand Camping, da han pludselig fik et ildebefindende og mistede kontrollen over sin bil, hvorefter han kørte ind i en hæk. Vagthavende ved Nordjyllands Politi, Karsten Højrup Kristensen, oplyser, at der er tale om et solouheld. For at komme ind til bilen måtte redningsarbejderne skære sig vej gennem buskadset med en motorsav. Da de kom frem til bilen, kunne de se, at føreren af bilen var fastklemt ved benene. Manden, som var ved bevidsthed, blev hjulpet ud af sin bil og efterfølgende kørt på hospitalet. Mandens tilstand er endnu ukendt.

Referat:
En mandelig billist endte i en hæk, da han fik ildebefindende og mistede herredømmet over sin bil.